Σθένελος του Καπανέως

Στην ελληνική μυθολογία ένας Σθένελος ήταν γιος του Καπανέως, και ένας από τους επτά Επιγόνους<ref>Βιβλιοθήκη Απολλοδώρου, 3.7.2</ref>Υγίνου Fabulae, 71 που κυρίευσαν την Αρχαία Θήβα. Μητέρα του ήταν η Ευάδνη του Ίφιος. Ο Σθένελος είχε κληρονομήσει από τον παππού του τον Ίφιν το 1/3 από το βασίλειο του Άργους. Αργότερα, ο γιος του Κυλάραβος κυρίευσε όλο το βασίλειο.

Ο Σθένελος ήταν ένας από τους μνηστήρες της Ωραίας ΕλένηςΑπολλοδ. βιβλιοθ., 3.10.8Υγίνου Fabulae, 81 στην Σπάρτη, και για τον λόγο αυτό έλαβε μέρος και στον Τρωικό Πόλεμο με 25 γεμάτα πλοία με στρατιώτες — εξάλλου, από την εποχή της εκστρατείας κατά των Θηβών είχε συνδεθεί με μεγάλη φιλία με τον επίσης «Επίγονο» Διομήδη. Στον Τρωικό Πόλεμο διακρίθηκε επίσης στο πλευρό του Διομήδη. Ο γιος του Σθενέλου όμως, ο Κομήτης, ήταν εκείνος που χάλασε τη φιλία, όταν με προτροπή του Ναυπλίου διέπραξε μοιχεία με την Αιγειάλεια, τη σύζυγο του Διομήδη.

 Ο αστεροειδής 3794 Σθένελος (3794 Sthenelos), που ανακαλύφθηκε το 1985, πήρε το όνομά του από αυτόν τον Σθένελο, καθώς ανήκει στην Τρωική Ομάδα αστεροειδών.

Παραπομπές

Πηγές
 Emmy Patsi-Garin: Επίτομο λεξικό Ελληνικής Μυθολογίας'', εκδ. οίκος «Χάρη Πάτση», Αθήνα 1969

Κατηγορία:Θηβαϊκός κύκλος
Κατηγορία:Τρωικός Πόλεμος
Κατηγορία:Βασιλείς του Άργους